ช่วงหลังคลอด​ 2​ เดือน​ ประจำเดือนจะมาเดือนละ2​ ครั้ง​ทุก​เดือนครั้งแรก​ช่วงต้น​เดือน​วันที่​ 2​ ครั้ง​ที่​2​ ปะมาณกลางเดือนแบบนี้ประจำ​ผิดปกติหรือ​เปล่า​คะ บางที​ก็​มี​เลือด​สีน้ำตาล​ดำออกมาค่ะมันเกิดจากสาเหตุ​อะไร​คะ​
สวัสดีค่ะ การที่มีประจำเดือนมาบ่อย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามา คิดว่า ฮอร์โมนเพศหญิงหลังการคลอดยังไม่สมดุลได้นะคะ ส่วนเลือดน้ำตาลหรือดำ เป็นเลือดเก่าที่คงค้างในมดลูก ไม่ได้บ่งบอกภาวะผิดปกติใดๆนะคะแนะนำให้รอดูอาการต่อไปก่อนนะคะ หากยังคงผิดปกติต่อเนื่องหลายเดือน แนะนำให้ไปพบแพทย์เพื่อตรวจดูอาการอีกครั้งนะคะ